**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2023 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB Požeminės linijos |
| **Buveinės adresas** | Energetikų g. 42, 52485 Kaunas |
| **Juridinio asmens kodas** | 160427431 |
| **PVM mokėtojo kodas** | LT604274314 |
| **Banko sąskaita** | LT327290000002467224 |
| **Atstovas ir atstovavimo pagrindas** |  |
| **Telefonas** | +37037338676 |
| **El. pašto adresas** | info@poli.lt |

Pagal Pirkimą:

|  |  |
| --- | --- |
| **Pirkimo pavadinimas** | Vandentiekio tinklų Elektrinės g. 2, Vilniuje, statybos ir rekonstravimo rangos darbai |
| **Pirkimo Nr.** | 642835 |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (nebent šioje Sutartyje būtų nurodyta, kad atitinkamas medžiagas tiekia Užsakovas)atlikti Darbus Objekte ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Objekte: Elektrinės g. 2, Vilnius.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys yra nurodytos Techninėje specifikacijoje (įskaitant į Techninę specifikaciją įtrauktą parengtą Projekto dalį, t. y. Techninį projektą (jei taikoma) arba kitą Darbų projektinę dokumentaciją) ir bus detalizuotos Užsakovo patvirtintame Darbo projekte (jei jį numatoma rengti pagal Sutarties nuostatas).
   2. Užsakovas yra pasirinkęs fiksuotos kainos kainodaros būdą.
   3. Fiksuota Darbų kaina – *639 277,00* EUR (šeši šimtai trisdešimt devyni tūkstančiai du šimtai septyniasdešimt septyni eurai 00 ct), plius taikytinas PVM, kuris sudaro *134 248,17* EUR (vienas šimtas trisdešimt keturi tūkstančiai du šimtai keturiasdešimt aštuoni eurai 17 ct), viso (su PVM) *773 525,17* EUR (septyni šimtai septyniasdešimt trys tūkstančiai penki šimtai dvidešimt penki eurai 17 ct).
   4. Sutarties vertė perskaičiuojama, atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Lietuvos Respublikos statistikos departamento ([www.stat.gov.lt](http://www.stat.gov.lt/)) skelbiamas mėnesinis statybos sąnaudų̨ elementų kainų̨ indeksas („Inžineriniai statiniai“);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Sutarties vertė. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis negali būti trumpesnis kaip 3 (trys) kalendoriniai mėnesiai;
      3. Sutarties vertė gali būti perskaičiuojama, kai Indekso pokytis yra ne mažesnis kaip 5 proc. nuo Sutarties pasirašymo, arba nuo paskutinio kainos indeksavimo;
      4. Sutarties vertė perskaičiuojama bet kuriai iš Šalių pateikus kitai Šaliai pasiūlymą̨ raštu perskaičiuoti Sutarties vertę. Pasiūlyme turi būti nurodytas Sutarties vertės perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Sutarties vertė perskaičiuojama pagal žemiau nurodytą formulę:

*Perskaičiuota Sutarties vertė = PD+((SK – PD)\*(IPb / IPr))*

kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu priimtus papildomus darbus (jeigu tokių būtų), be PVM;

SK – perskaičiavimo metu galiojanti Sutarties vertė atėmus Pakeitimo pagrindu atsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

* 1. Perskaičiuota Sutarties vertė (neatliktų Darbų daliai, jei tie Darbai ir neturėjo būti atlikti pagal Sutarties terminus) Eur be PVM įforminama Šalių įgaliotų atstovų pasirašomu susitarimu dėl Sutarties pakeitimo, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos, t. y. atliktų darbų akte už susitarimo pasirašymo mėnesį atliktus statybos darbus nurodomos indeksuotos Darbų kainos. Nei viena iš Šalių neturi teisės atsisakyti pasirašyti tokio susitarimo be pagristų̨ priežasčių̨.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 200,00 EUR (dviejų šimtų eurų) delspinigius už kiekvieną pavėluotą dieną.
2. **PROJEKTAVIMAS (Sutarties BD 8 skyrius)**
   1. Į Rangovo pagal šią Sutartį atliekamų Darbų apimtį patenka Darbo projekto parengimas ir suderinimas, kaip tai aptarta Sutarties BD: TAIP.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 skyrius)**
   1. *Netaikomas.*
4. **DARBŲ ATLIKIMO TERMINAI IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties įsigaliojimo.
   2. Rangovas ne vėliau kaip per Sutarties SD 11.4. nustatyta terminą po Sutarties įsigaliojimo, parengia ir pateikia Užsakovui suderinimui detalų Darbų vykdymo grafiką.
   3. Rangovas per 30 (trisdešimt) kalendorinių dienų nuo Sutarties įsigaliojimo dienos Užsakovui privalo pateikti parengtą darbo projektą ir darbo bei medžiaginių sąnaudų žiniaraščius.
   4. Darbai (išskyrus atliktų Darbų techninės dokumentacijos parengimą ir statybos užbaigimo procedūras), suderinus su Užsakovu, turi būti atlikti etapais ir užbaigti ne ilgiau kaip per 8 (aštuonis) mėnesius nuo Sutarties įsigaliojimo datos.
   5. Atlikti Statybos užbaigimo procedūras, pagal Priede Nr. 2 Techninės specifikacijos 4.1 punkto reikalavimus ne vėliau kaip per 6 (šešis) mėnesius nuo paskutinio Darbų priėmimo perdavimo akto pasirašymo datos.
   6. Galutinio perdavimo akto pasirašymo data nurodyta Darbų vykdymo grafike, tačiau ne vėliau kaip 12 (dvylika) mėnesių nuo Sutarties įsigaliojimo dienos.
   7. Atlikti Darbai Užsakovo priimami periodiškai kas mėnesį pagal Darbų vykdymo grafike nurodytus etapus.
5. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 (trisdešimt) kalendorinių dienų terminą po Sąskaitos gavimo.
   2. Taikomas Užsakovo Rangovui už atliktus Darbus dalies mokėtinų sumų sulaikymas: TAIP. Sulaikoma dalis: 5 % (penki procentai) nuo pagal atitinkamą Darbų dalies perdavimo aktą ar Darbų etapo perdavimo aktą mokėtinos sumos (be PVM).
   3. Užsakovas Rangovui paprašius moka Rangovui avansą tokia tvarka:

(a) avanso suma – 20% (dvidešimt procentų) Sutarties kainos su PVM,

(b) avansas mokamas ne vėliau kaip per 30 (trisdešimt) kalendorinių dienų (tačiau bet kokiu atveju tik po to, kai Rangovas pateikia Užsakovui Sutarties BD 12.14. numatytą avanso grąžinimo užtikrinimą),

c) Užsakovo sumokėtas avansas užskaitomas tokia tvarka: 20% (dvidešimt procentų) nuo kiekvieno atitinkamo Darbų dalies perdavimo akto ar Darbų etapo perdavimo akto mokėtinos sumos iki pilno avanso užskaitymo.

1. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 16 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 90 000,00 (devyniasdešimt tūkstančių eurų 00 ct) EUR;
      3. Sutarties įvykdymo užtikrinimo pateikimo terminas – per 10 (dešimt) kalendorinių dienų po Sutarties pasirašymo.
   2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 5 % (penki procentai) nuo faktinės galutinės visų Darbų kainos.
   3. Darbo projekto rengėjo (kaip projektuotojo) civilinės atsakomybės draudimo suma: ne mažiau 43.400,00 EUR (keturiasdešimt trys tūkstančiai keturi šimtai eurų, 00 ct) EUR vienam draudžiamajam įvykiui.
   4. Rangovo civilinės atsakomybės draudimo suma: ne mažiau 43.400,00 EUR (keturiasdešimt trys tūkstančiai keturi šimtai eurų, 00 ct) EUR vienam draudžiamajam įvykiui.
2. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja kaip numatyta Sutarties BD 2.1 punkte.
   2. Sutartis galioja, kaip numatyta Sutarties BD 2.1 punkte.
3. **SPECIALIOSIOS SĄLYGOS**
   1. Darbai pagal šią Sutartį gali būti atliekami tik ne šildymo sezono metu: NE.
   2. Vykdydamas darbus Rangovas privalo laikytis Europos Sąjungos aplinkos apsaugos vadybos ir audito sistemos (angl. Eco–Management and Audit Scheme, EMAS), arba kitos aplinkos apsaugos vadybos sistemos, pagal standartą LST EN ISO 14001 ar kitų aplinkos apsaugos vadybos standartų, pagrįstų atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), arba laikytis kitų (lygiaverčių) pasitvirtintų aplinkos apsaugos vadybos sistemos priemonių.
   3. Darbų pridavimo metu Rangovas privalo pateikti įrodymus, kad po darbų likusias antriniam panaudojimui tinkamas medžiagas atidavė perdirbimui.

1. ***PAKEIČIAMOS / NETAIKOMOS SUTARTIES BD SĄLYGOS***
   1. Sutarties BD 7.21 punktas išdėstomas taip: „7.21 Baigus Darbus, Rangovas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ bei kitų teisės aktų nustatyta tvarka, kiek tai susiję su Darbais, parengia ir/ar gauna visus su Darbais susijusius dokumentus, taip pat atlieka su Darbais susijusius veiksmus, reikalingus pasirengiant Objekto statybos užbaigimo procedūrų įforminimui, perduoda šiuos dokumentus Užsakovui ir, kiek to pareikalauja Užsakovas, dalyvauja Objekto statybos užbaigimo procedūrose, kad būtų gautas Objekto statybos užbaigimo dokumentas. Pačiomis statybos užbaigimo procedūromis rūpinasi Rangovas“.
   2. Sutarties bendrųjų sąlygų 3.2. punktas papildomas 3.2.10. punktu, kuris išdėstomas taip: „3.2.10. visą Sutarties galiojimo laikotarpį užtikrins Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Užsakovui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.
   3. Sutarties BD papildomos 15.5.13 punktu: „15.5.13. paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”.
   4. Sutarties BD 10.1. punktas išdėstomas taip: „Rangovas Darbus pradeda vykdyti Sutarties SD nurodytu metu. Ne vėliau kaip per 15 (penkiolika) darbo dienų po Sutarties pasirašymo Rangovas, vadovaudamasis Pirkimo sąlygose (įskaitant Techninę specifikaciją) nurodytais Užsakovo reikalaujamais Darbų (įskaitant atitinkamas jų dalis) atlikimo terminais, parengia, pateikia ir su Užsakovu suderina detalų Darbų vykdymo grafiką. Toks Užsakovo raštu (tame tarpe el. paštu) patvirtintas Darbų vykdymo grafikas tampa neatskiriama Sutarties dalimi ir Šalys juo vadovaujasi“.
   5. Sutarties BD 5.5. punktas išdėstomas taip: „Jei tai numatyta Pirkimo sąlygose arba to pareikalauja Užsakovas, Rangovas ne vėliau kaip per 10 (dešimt) darbo dienų po Sutarties pasirašymo parengia ir pateikia Užsakovui suderinimui Užsakovo nurodytu būdu detalizuotą Sąmatą, parengtą Pasiūlyme pateiktos Sąmatos pagrindu, nekeičiant Pasiūlyme pateiktos Sąmatos (ir jos sudėtinių dalių) duomenų. Tokia Užsakovo raštu (tame tarpe el. paštu) patvirtinta Sąmata tampa neatskiriama Sutarties dalimi, pakeičia Pasiūlyme pateiktą Sąmatą ir Šalys ja vadovaujasi. Šalys aiškiai patvirtina, kad Sąmatą (tiek teikiant Pasiūlymą, tiek ją detalizuojant) sudarė ir pateikė Rangovas, vadovaudamasis Technine specifikacija (įskaitant jos sudėtine dalimi esantį Projektą) bei Pirkimo sąlygomis. Rangovas prisiima visą riziką ir atsakomybę už Sąmatos tikslumą ir jos atitikimą Techninei specifikacijai (įskaitant jos sudėtine dalimi esančiam Projektui) ir Pirkimo sąlygoms. Aiškumo dėlei Šalys pažymi, kad Rangovas neturi teisės reikalauti padidinti Darbų kainos ar Darbų įkainių, remdamasis Sąmatos netikslumais. Rangovas patvirtina savo supratimą, jog jis privalės Sutartyje nustatytais terminais įvykdyti visus numatytus Darbus (nepriklausomai nuo to, ar jie yra paminėti Sąmatoje, ar ne) ir negalės reikalauti Darbų kainos ar Darbų įkainių padidinimo ar kokių nors išlaidų atlyginimo dėl to, jog jo parengtoje Sąmatoje nėra aprašyti ir/ar įvertinti visi pagal Techninę specifikaciją (įskaitant jos sudėtine dalimi esantį Projektą) bei kitus Sutarties dokumentus reikalingi atlikti darbai.
   6. Sutarties BD 5.7. punktas išdėstomas taip: „Tais atvejais, kai yra taikomas fiksuotos kainos kainodaros būdas, Rangovas patvirtina, kad jis, rengdamas Pasiūlymą išanalizavo ir įvertino Techninę specifikaciją (įskaitant jos sudėtine dalimi esantį Projektą, tame tarpe jo sąnaudų kiekių žiniaraščius), kur reikia atliko reikalingas kiekių korekcijas, todėl, jei faktiniai darbų kiekiai ir/ar medžiagų kiekiai bus didesni, nei nurodyta Techninėje specifikacijoje ir/ar jos dalimi esančiame Projekte, tai Rangovas prisiima visą riziką ir atsakomybę už tokius papildomus kiekius ir tuo pagrindu neturės teisės reikalauti padidinti Darbų kainą“.
   7. Sutarties BD 16.8. punktas išdėstomas taip: „Jei pagal Sutarties SD nuostatas į Rangovo Darbų apimtį patenka ir Darbo projekto parengimas, tai Rangovas privalo užtikrinti, kad Darbo projekto rengėjas ne vėliau kaip per 10 (dešimt) dienų po Sutarties su projektuotoju dėl Darbo projekto rengimo pasirašymo, tačiau bet kuriuo atveju ne vėliau kaip per 20 (dvidešimt) dienų po šios Sutarties pasirašymo, savo sąskaita Užsakovui priimtinoje draudimo bendrovėje apdraustų Darbo projekto rengėjo (kaip projektuotojo) civilinę atsakomybę privalomuoju draudimu žemiau nurodytomis sąlygomis, bei pateikti Užsakovui civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, kopijas:“.
2. **PRIEDAI**
   1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį (kiekviena Šalis gauna po vieną kiekvieno priedo egzempliorių): *(pašalinami tie priedai, kurių konkrečiu atveju nereikia)*
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas (konfidenciali informacija), 1 lapas;
      2. Priedas Nr. 2 – Techninė specifikacija su priedais.
      3. Priedas Nr. 3 – Pasiūlymas, 2 lapai.
      4. Priedas Nr. 4 – Pavyzdinės darbų perdavimo aktų formos, 3 lapai.
      5. Priedas Nr. 5 - Užsakovo lokalinių teisės aktų, su kuriais privalo susipažinti rangovas, sąrašas.
      6. Priedas Nr. 6 – Trišalės atsiskaitymo sutarties forma, 6 lapai.
      7. Priedas Nr. 7 - Susitarimas Darbuotojų saugos ir sveikatos, gaisrinės saugos, aplinkosaugos klausimais, 2 lapai.
      8. Priedas Nr. 8 – Pasikeitusi Techninės specifikacijos priedo Nr. 1 BD nuostata po derybų pirmos pakopos.
3. **ŠALIŲ PARAŠAI**

|  |  |
| --- | --- |
| **Užsakovo vardu:**  Projektų valdymo komandos vadovas | **Rangovo vardu:**  Vykdomasis direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.5 punktas)**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - [info@chc.lt](mailto:info@chc.lt), tel. 19118.
   2. Tiekėjo kontaktiniai adresai pranešimams siųsti: adresas - Energetikų g. 42, 52485 Kaunas, elektroninis paštas – [info@poli.lt](mailto:info@poli.lt)
2. **KONTAKTINIAI ASMENYS (Sutarties BD 19.6 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: Projektų įgyvendinimo komandos II Projektų vadovas
   2. Tiekėjo atstovų, kurie bus atsakingi už šios Sutarties vykdymą, kontaktai: Vykdomasis direktorius
   3. Už Sutarties paviešinimą atsakinga Tiekimo grandinės komandos Projektų vadovė.

|  |  |
| --- | --- |
| **Užsakovo vardu:**  Projektų valdymo komandos vadovas | **Rangovo vardu:**  Vykdomasis direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |