1 priedas

**AB VILNIAUS ŠILUMOS TINKLAI**

**TECHNINĖ SPECIFIKACIJA**

1. **PIRKIMO OBJEKTAS**

Vandentiekio tinklų Elektrinės g. 2, Vilniuje, statybos ir rekonstravimo rangos darbai (toliau –Darbai).

1. **PIRKIMO OBJEKTO PRITAIKYMO SRITIS**

Atlikus pirkime numatytus rekonstravimo rangos darbus, bus užtikrintas patikimesnis ir efektyvesnis gaisrinio ir geriamojo vandentiekio tinklų darbas.

1. **PIRKIMO OBJEKTO APIMTYS, CHARAKTERISTIKOS, ĮSIPAREIGOJIMAI IR TECHNINIAI REIKALAVIMAI**

* 1. **DARBŲ APIMTYS**
     1. Pagal pateikiamą techninį projektą „Vandentiekio tinklų Elektrinės g. 2, Vilniuje, statybos ir rekonstravimo projektas“ (toliau – Techninis projektas) Rangovas privalo:
* parengti vandentiekio tinklų rekonstravimo ir statybos darbo projektą;
* atlikti suplanuotų rekonstruoti vandentiekio tinklų E-2 Elektrinės g. 2, Vilniuje rekonstravimo darbus (tikslios atliekamų darbų ribos nurodytos techninio projekto brėžinyje Nr. 20-27/02-TP.BD);
* pakloti geriamojo vandentiekio tinklus rekonstruojant esamą jungtinio vandentiekio vamzdyną E-2, įtraukiant naujus PE vamzdžius;
* pakloti naujus gaisrinio vandentiekio tinklus, įskaitant antžeminių priešgaisrinių gaisrinių hidrantų įrengimą;
* tiekti rekonstravimui ir naujai statybai visas reikalingas medžiagas;
* išmontuoti senus požeminius gaisrinius hidrantus;
* užaklinti nenumatomų naudoti tinklo atkarpas;
* parengti atliktų vandentiekio tinklų rekonstravimo Darbų techninę dokumentaciją pagal 4.1. reikalavimus;
* iki Darbų pradžios gauti leidimus žemės kasimo darbams, eismo apribojimui, nustatyti ir patikrinti žemėje esančias komunikacijas ir numatyti jų reikiamą apsaugą bei aiškiai pažymėti. Taip pat išsikviesti kitų požeminių komunikacijų atstovus tinklų nužymėjimui, kitų inžinerinių komunikacijų ir želdinių, trukdančių darbui, iškėlimui (perklojimui, persodinimui ir pan.)
* atlikti rekonstruotų ir naujai paklotų vandentiekio tinklų nužymėjimą ir pateikti geodezines nuotraukas;
* atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“ statybos užbaigimo dokumento gavimui arba pateikti užpildytą deklaraciją (pagal įgaliojimą).
  1. **RANGOVAS ĮSIPAREIGOJA:** 
     1. Tiekti visas medžiagas vandentiekio tinklų rekonstravimo darbų atlikimui. Visi gaminiai, konstrukcijos ir medžiagos privalo būti naujos ir geros kokybės, atitikti Užsakovo reikalavimus ir Rangovo dokumentus. Visa įranga ir medžiagos turi atitikti LR teisės aktų reikalavimus, Europos Sąjungos teisės aktų reikalavimus ir standartus. Medžiagos, kurioms reikalingas atitikties sertifikavimas, turi būti pateiktos su reikiamais sertifikatais. Visos tiekiamos dalys turi būti suprojektuotos ir pagamintos taip, kad atlaikytų maksimalias apkrovas gamybos, montavimo ir ilgalaikės eksploatacijos metu.
     2. Atlikti vandentiekio tinklų rekonstravimo ir statybos darbus bei visus privalomus bandymus pagal pateikiamą Techninį projektą (įskaitant, tačiau ne apsiribojant):

1. Pakloti suprojektuotus naujus gaisro gesinimo tinklus, juos prijungiant prie esamo įmonės gamybinio vandentiekio ir perjungiant prie esamų pastatų vidaus priešgaisrinių sistemų;
2. Lygiagrečiai su naujų gaisrinio vandentiekio tinklų statyba įrengti naujus geriamojo vandentiekio tinklus ir juos prijungti prie esamų vartotojų;
3. Įrengti naują geriamojo vandens įvadą iš Elektrinės g. su nauju vandens apskaitos mazgu (vanduo tuo metu bus tiekiamas tik iš Savanorių g. įvado). Suprojektuotas geriamojo vandentiekio tinklas V-1 numatomas prijungti prie esamo vandentiekio Elektrinės g. (esamoje vandentiekio kameroje Nr.EV-160). Esamas vandens apskaitos mazgas, kuris įrengtas požeminėje kameroje Nr.159 šalia DPR pastato (Nr.12) turi būti rekonstruotas jame įrengiant naują vandens skaitiklį D32mm su nuotoliniu nuskaitymu ir visa reikiama uždaromąja armatūra.
4. Rekonstruoti esamą jungtinio vandentiekio vamzdyną įtraukiant naują PE vamzdį geriamajam vandentiekiui atkarpoje nuo esamos Elektrinės g. vandens apskaitos šulinio iki kameros V1-3 (esamas Nr.149). Vykdant darbus šioje atkarpoje geriamasis vanduo įmonės vartotojams būtų tiekiamas per Savanorių pr. įvadą, o tiekimas į valgyklos, katilinės VŠK-1, kolektorinės pastatus turi būti vykdomas laikinomis priemonėmis (vamzdynais);
5. Rekonstruoti esamą jungtinio vandentiekio vamzdyną įtraukiant naują PE vamzdį geriamajam vandentiekiui atkarpoje nuo V1-3 iki V1-7. Vykdant darbus šioje atkarpoje geriamojo vandens tiekimas į pagrindinio korpuso, katilinės VŠK-2, administracinio-buitinio pastatus turi būti vykdomas laikinomis priemonėmis (vamzdynais);
6. Rangovas savo lėšomis privalo atlikti rekonstruotų ir naujai paklotų vandentiekio vamzdynų išbandymą, praplovimą, dezinfekavimą, vandens mėginių paėmimą ir gauti teigiamus vandens tyrimų rezultatus (pažymą);
7. Panaikinti įvadą ir vandens apskaitos mazgą iš Savanorių pr. pusės, jį užaklinant ir visą vandens tiekimą perjungti per naujai įrengtą vandens apskaitą kameroje V1-VAM;
8. Išmontuoti esamus požeminius hidrantus (9vnt.) ir juos perduoti Užsakovui;
9. Atlikęs visus darbus Rangovas turi sutvarkyti gerbūvį ir atstatyti prieš kasimo darbus buvusią dangą. Atstatomos asfalto, šaligatvio plytelių ir žalios vejos dangos priklausomai kur bus kasama atliekant rekonstrukcijos darbus. Atstatomos dangos plotą, kokio dydžio reikalingas kasimas, Rangovas nustato pagal darbų technologiją.
10. Suvirintų siūlių išorės apžiūra ir patikrinimas neardančiais metodais;
11. Atlikti hidraulinius bandymus, hidropneumatinius praplovimus, movų sandarumo patikrinimus.
    * 1. Rangovas savo sąskaita turi pasirūpinti laikinos elektros energijos tiekimo sistemos, reikalingos statybos darbams, administracinėms patalpoms, instaliavimu, veikimu ir eksploatavimu ir turėti atskirą skaitliuką, o Užsakovas suteikia sąlygas energijos užmaitinimui. Turi būti užtikrintas reikiamas elektros tiekimas per visą darbų laikotarpį iki pat jų priėmimo.
      2. Atsakyti už visus įgaliojimus, licencijas, sutikimus, patvirtinimus ir leidimus, reikalingus vykdyti įsipareigojimus pagal šią techninę specifikaciją ir užtikrinti, kad jie visi yra gauti ir galioja visą Darbų vykdymo laikotarpį. Išlaidas, susijusias su tokių įgaliojimų, licencijų, sutikimų, patvirtinimų ir leidimų gavimu apmoka Rangovas.
      3. Pateikti Užsakovui visus techninius dokumentus ir kitus dokumentus, kurie nurodyti šių Techninių specifikacijų 4 punkte.
      4. Privalo vykdyti Darbus pagal sutartį, įstatymus, normatyvus ir standartus ir gerąją sektoriaus praktiką bei pagal vidines Užsakovo taisykles ir nuostatus, kurie sudaro Užsakovo reikalavimų dalį.
      5. Darbų metu susidariusias atliekas tvarkyti vadovaujantis Lietuvos Respublikos teisės aktų reikalavimais, reglamentuojančiais atliekų tvarkymą, bei Užsakovo Rangovų veikloje susidarančių atliekų tvarkymo taisyklių aprašo reikalavimais. Darbų vykdymo metu atsiradusias atliekas Rangovas šalina iš darbo vietos, darbo vietą palieka sutvarkytą kiekvienos darbo dienos pabaigoje. Atliekas kaupia savo konteineriuose, juos pripildžius ir baigus darbus išveža utilizavimui į atliekų apdorojimo įmonę / perdirbti atliekas į antrines žaliavas. Išmontuojant esamus vandentiekio tinklus, pranešti Užsakovo atsakingiems asmenims apie metalo laužo susidarymą, suderinti metalo laužo išvežimą. Išmontuojamus vamzdžius pilnai išvalyti nuo izoliacijos ir supjaustyti iki 6 m. ilgiais.
      6. Privalo užtikrinti, kad Rangovas ir Rangovo personalas turi ir palaiko tinkamą reikiamą kvalifikaciją, patvirtintą dokumentais, numatytais įstatymų ir/arba įrangos ir medžiagų gamintojų visą sutarties vykdymo laikotarpį.
      7. Visų rekonstrukcijos darbų metu Rangovas turi maksimaliai užtikrinti vandens tiekimą E-2 teritorijoje (Vilniaus termofikacinė elektrinė Nr. 2) ir vartotojams, tam pasitelkiant laikinų trasų statybą (laikinoms trasoms projektavimo ir derinimo darbų nereiks, jei laikinos trasos bus numatytos statybos darbų zonoje, t. y. nebus iškeliamos iš statybos darbų zonos), (išskyrus epizodinius vandens tiekimo stabdymus), esant reikalui, įrengia laikiną vandentiekį. Dėl vandentiekio tinklų rekonstravimo ir statybos darbų ūkinė veikla negali būti stabdoma ar ribojama.
      8. Vykdant statybos darbus turi būti užtikrinamas privažiavimas bei priėjimas prie visų funkcionuojančių pastatų, įrenginių, bei esamų požeminių priešgaisrinių hidrantų bet kuriuo paros metu.
      9. Darbai (išskyrus atliktų Darbų techninės dokumentacijos parengimą ir statybos užbaigimo procedūras), suderinus su Užsakovu, turi būti atlikti etapais ir užbaigti ne ilgiau kaip per 8 mėn. nuo sutarties įsigaliojimo datos.
      10. Rangovas privalo organizuoti darbus taip, kad jie būtų atlikti aukščiau nurodytu terminu. Galimų vėlavimų rizikos valdymui Rangovas privalo nusimatyti darbą keliomis pamainomis.
      11. Projekto vykdymo metu Rangovas privalo bendradarbiauti su UAB „Vilniaus vandenys“ rangovu, lygiagrečiai vykdančiu vandentiekio tinklų įvado atskyrimo nuo Užsakovo tinklų (Elektrinės g. 4 ir 6 gyvenamųjų namų) rekonstravimo projektą. Tuo atveju, jeigu UAB „Vilniaus vandenys“ rangovas aukščiau įvardintus darbus vėluos įgyvendinti ir tai darys tiesioginę įtaką Rangovo Darbų atlikimui, galimas Darbų vykdymo sustabdymas, įforminamas abiejų šalių rašytiniu sutarimu.
      12. Atlikti Statybos užbaigimo procedūras, pagal šios techninės specifikacijos 4.1 reikalavimus ne vėliau kaip per 6 mėn. nuo paskutinio Darbų priėmimo perdavimo akto pasirašymo datos.
      13. Įrengti statybvietės stendą su informacija apie statomą statinį pagal aktualių teisės aktų (Statybos įstatymo) reikalavimus.
      14. Atlikti rekonstruotų vandentiekio tinklų nužymėjimą ir pateikti išpildomąsias nuotraukas.
      15. Vadovautis aktualiomis teisės aktų redakcijomis.
      16. Techninis projektas yra neatskiriama šios techninės specifikacijos dalis. Rangovas, teikdamas pasiūlymą, užtikrina, jog bus laikomasi visų techninėje specifikacijoje ir techniniame projekte keliamų reikalavimų. Esant tarpusavio neatitikimų tarp techninės specifikacijos ir techninio projekto keliamų reikalavimų, prioritetas teikiamas techninėje specifikacijoje pateiktiems reikalavimams.
    1. **UŽSAKOVAS ĮSIPAREIGOJA:**
       1. Viešojo pirkimo metu Užsakovas gali organizuoti susitikimus su Rangovais Objekto vietoje suteikdamas Rangovams teisę susipažinti su rekonstruojamu tinklu.
       2. Tiekėjui pateikti reikalingus įgaliojimus.
       3. Prireikus, parengti naują techninio projekto laidą.
       4. Užsakovas Pirkimo laimėtojui pateiks techninį projektą el. formoje: tekstiniai dokumentai- \*.doc, brėžiniai, topografijos bylos brėžiniai - \*.dwg formatais
    2. **REIKALAVIMAI DARBAMS**
       1. Vandentiekio tinklų rekonstravimo darbai atliekami pagal Lietuvos Respublikoje galiojančius standartus, taisykles, teisės aktus ir kitus norminius dokumentus reglamentuojančius vandentiekio tinklų statybą ir eksploatavimą.
       2. Rangovas, prieš pradėdamas Darbus, esant poreikiui privalo atlikti kontrolinius inžinerinius geologinius ir geotechninius tyrimus, kad patikslinti geologines sąlygas.
       3. Rangovas, prieš pradėdamas Darbus, turi pateikti Užsakovui darbuotojų, kurie vykdys darbus ar kontroliuos darbų eigą bei kokybę sąrašą, kuriame nurodytos darbuotojų kvalifikacija, pareigos, darbuotojo pažymėjimo Nr.
       4. Rangovas turi apsirūpinti techninėmis ir materialinėmis priemonėmis reikalingomis atlikti numatytus visus Darbus.
       5. Darbo vietoje Rangovo darbuotojai turi dėvėti darbo rūbus su firmos skiriamaisiais ženklais.
       6. Rangovas privalo savo lėšomis apsirūpinti buitinėmis patalpomis, būtinomis apsaugos, higieninėmis ir priešgaisrinėmis priemonėmis.
       7. Rangovas, prieš pradedant vandentiekio tinklų rekonstravimo darbus, apie tai turi informuoti šalia statybos vietos esančias įmones ir gyventojus. Ten kur vandentiekio tinklai kerta gatves, įvažiavimus į kiemus, pastato įspėjamuosius ženklus apie atliekamus darbus.
       8. Darbų metu Rangovas turi numatyti priemones, kad nebūtų pažeisti trečiųjų asmenų interesai, kad būtų užtikrinami privažiavimai prie pastatų bei saugūs praėjimai pėstiesiems.
       9. Rangovas gauna leidimą žemės kasimo darbams bei suderina grunto sandėliavimo vietą (pagal poreikį) su Užsakovu ir Vilniaus miesto savivaldybe. Leidimas žemės kasimo darbams įforminamas ir dangų ardymas/atstatymas atliekamas pagal 1.06.01:2016 „Statybos darbai. Statinio statybos priežiūra“ ir Vilniaus miesto savivaldybės tarybos patvirtintas Vilniaus miesto savivaldybės Žemės darbų vykdymo ir gatvių dangų apsaugos taisykles.
       10. Teritorijoje statybos laikotarpiu esant poreikiui (pvz.: lietingam orui, avarijoms ir pan.), numatyti organizuotą paviršinio vandens nuvedimą.
       11. Montuojant vandentiekio tinklus Rangovas, kiekvienu atveju, turi kviesti Užsakovo atstovus:

* paslėptų darbų pridavimui (surašant paslėptų darbų aktus);
* prisijungimo metu prie miesto vandentiekio tinklo UAB „Vilniaus vandenys“ atstovų dalyvavimas.
  + 1. Esant techniniam būtinumui (tik suderinus su Užsakovu) darbo projektas gali būti koreguojamas statybos metu. Kai yra nežymių projekto pakeitimų, kurie nekeičia esminių projektinių sprendimų (šulinių, nejudamų atramų, movų, kompensatorių, nuorinimo įrangos vietos pakeitimas, paklojimo altitudės pakeitimas). Projekto korektūrą atlieka Rangovas gavęs Užsakovo leidimą.
    2. Sumontuotus vandentiekio tinklus Rangovas turi nužymėti piketais ties atšakomis, posūkiais ir tiesiose atkarpose kas 100 m.
  1. **REIKALAVIMAI MEDŽIAGOMS, GAMINIAMS IR KONSTRUKCIJOMS** 
     1. Rekonstruojamiems ir naujiems statomiems tinklams turi būti naudojami nauji polietileniniai PE100-RC PN10 SDR17 slėgio vamzdžiai, kalaus ketaus vamzdžiai arba lygiaverčiai nurodytiems. Rangovas privalo vadovautis Medžiagų ir gamintojų, atitinkančių UAB „Vilniaus vandenys“ techninius reikalavimus, sąrašu (Priedas Nr. 2) pagal numatytą vamzdyno klojimo technologiją skirti uždaram klojimui (sąraše pateikti vamzdžiai bus laikomi lygiaverčiais). Tiekėjui darbų atlikimui naudojant kitus vamzdžius nei nurodyta Medžiagų ir gamintojų, atitinkančių UAB „Vilniaus vandenys“ techninius reikalavimus, sąraše, Tiekėjas privalo iki darbų pradžios gauti UAB "Vilniaus vandenys" sutikimą.
     2. Rangovas, prieš Darbų pradžią, su Užsakovu turi suderinti numatomų naudoti medžiagų tipus, markes ir kiekius.
     3. Rangovas, prieš Darbų pradžią, privalo pateikti medžiagų sertifikatus ir jų savybes patvirtinančias deklaracijas.
     4. Rangovas negali siūlyti medžiagų, jei medžiagos (įskaitant jos sudedamąsias dalis) kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
  2. **REIKALAVIMAI SUVIRINIMO DARBAMS**
     1. Rangovas privalo laikytis UAB „Vilniaus vandenys“ polietileno (PE) vandentiekio vamzdžių movinio suvirinimo jungiamųjų dalių techninių reikalavimų, pateiktų internetiniame puslapyje: <https://www.vv.lt/veikla/partneriams/>.
     2. Rangovo suvirintojai turi būti nustatyta tvarka atestuoti ir turi turėti kvalifikacinius pažymėjimus. Visi suvirintojai turi turėti savo asmeninį žymeklį, kurie turi būti užrašomi į suvirinimo formuliarą, kad būtų matoma kiekvieno suvirintojo darbų apimtis.
     3. Visoms suvirinimo siūlėms prieš darbų pradžią turi būti sudaryti suvirinimo procedūrų aprašai (SPA) pagal LST EN 12201-3:2011+A1:2013 arba lygiavertis reikalavimus ir pateikti Užsakovui tvirtinimui. Užsakovo patvirtintos SPA kopijos turi būti pas suvirintoją. Suvirinimas atliekamas pagal patvirtinto SPA reikalavimus. Visi SPA pakeitimai turi būti suderinti su Užsakovu iki darbų pradžios.
     4. Užsakovas turi teisę pareikalauti iš Rangovo, kad suvirintojai suvirintų kontrolinius pavyzdžius prieš Darbų pradžią, dalyvaujant Užsakovo paskirtiems atsakingiems asmenims. Esant suvirinimo technologijos pažeidimams, Užsakovas turi teisę sustabdyti suvirinimo darbus. Atsisakius ar nesuvirinus pavyzdžio, Užsakovas turi teisę pareikalauti Rangovo pakeisti suvirintoją.
     5. Prieš suvirinimo darbus Rangovas pateikia Užsakovo suderinimui sekančią dokumentaciją:
* personalo (suvirintojo ir suvirinimo darbų priežiūros meistro) kvalifikacinių pažymėjimų kopija;
* suvirinimo procedūrų aprašymą (SPA);
* suvirinimo siūlių schemą, kurioje turi būti nurodyta: objekto pavadinimas, schemos numeris, naudojamų medžiagų sertifikatų numeriai, liejinio numeris, suvirintojas, medžiaga, diametras, sienelės storis, suvirinimo priežiūros meistras, suvirinimo darbus atliekančios organizacijos pavadinimas, data, objekto parametrai, suvirinimo siūlių numeracija;
* naudojamų medžiagų sertifikatus;
* suvirinimo medžiagų sertifikatus;
  + 1. Užsakovas gautą dokumentaciją peržiūri per 3 (tris) darbo dienas nuo dokumentacijos pateikimo dienos ir pateikia atsakymą (raštu ar el. laišku) kartu su pateikta dokumentacija.
    2. Nesuderinus dokumentacijos draudžiama pradėti suvirinimo darbus. Suvirinus be dokumentacijos suderinimo bus reikalaujama atlikti darbą iš naujo.
    3. Visi derinimai, kurie buvo atlikti el. laiškais turi būti pridėti suvirinimo darbų pridavimo dokumentacijoje.
    4. Prieš suvirinimą turi būti atlikta:
* naudojamų medžiagų identifikacija;
* suvirinimo medžiagų identifikacija;
* suvirinimo sąlygų patikrinimas;
* siūlių paruošimo patikrinimas;
* suvirinimo medžiagų laikymo darbo vietoje patikrinimas.
  + 1. Atlikus visus suvirinimo ir kontrolės darbus, Užsakovui turi būti pateikta visa suvirinimo ir kontrolės darbų dokumentacija:
* suvirinimo siūlių schema ir formuliaras;
* personalo kvalifikacinių pažymėjimų kopijos (suvirintojo ir suvirinimo priežiūros meistro);
* SPA visoms objekte virintoms siūlėms;
* naudotų medžiagų sertifikatai;
* suvirinimo darbų vykdymo žurnalas;
* siūlių kontrolės neardančiais metodais protokolai.
  + 1. Užsakovo per 4 (keturias) darbo dienas patikrinta suvirinimo darbų dokumentacija grąžinama Rangovui atliktų Darbų pridavimo procedūros tęsimui.
    2. Esant netinkamai ar nepilnai pateiktiems dokumentams, dokumentacija grąžinama Rangovui dokumentacijos tvarkymui, apie tai informuojant el. laišku.
    3. Esant tinkamai pateiktiems dokumentams, Užsakovo atsakingi asmenys pasirašo (pareigos, parašas, data) ant pateiktų dokumentų ar informuoja el. laišku ir dokumentacija grąžinama Darbų vykdytojui.
  1. **REIKALAVIMAI GEODEZINEI NUOTRAUKAI**
     1. Topografiniai planai turi būti sudaromi Lietuvos koordinačių sistemoje (LKS-94).
     2. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką;
     3. Dokumentai pateikiami AutoCAD R14 – 2005 ar naujesne (\*.dwg; \*.dxf) arba MicroStation V8 (\*.dgn) bylų formate, laikantis korektiško sluoksnių suformavimo;
     4. Išpildomojoje nuotraukoje atskiruose sluoksniuose (pagal nomenklatūrą) atvaizduojami statiniai ir inžineriniai tinklai remiantis „Integruotų geoinformacinių sistemų (InGIS) geoduomenų specifikacija“.
     5. Techniniame projekte pažymimi visi po rekonstrukcijos neveiksiantys (plane ir profilyje) vandentiekio tinklai;
     6. Topografiniuose planuose pažymimas vamzdyno diametras (vamzdžio išorinis diametras, vamzdžio sienelės storis, vamzdžio išorinis diametras su izoliacija, pvz. 168,3×4/250).
  2. **REIKALAVIMAI KOMUNIKACIJAI:**
     1. Rangovas privalo pagaminti informacinius tentus, kurie dengtų visas remonto darbų tvoras visą laiką, kol vyks darbai arba kol jiems bus ruošiamasi. Maketo pavyzdį Rangovui pateiks Užsakovas. Jei informaciniai tentai susidėvės arba atrodys nereprezentatyviai, Rangovas Užsakovo prašymu privalo juos pakeisti. Reikalavimas taikomas darbų vykdymo teritorijoje, kurios sklypas nuosavybės teise nepriklauso Užsakovui. Užsakovo teritorijoje Rangovas privalo įrengti prie statybos sklypo (statybvietės) stendą su informacija apie statomą statinį vadovaujantis teisės aktais.
     2. Informaciniuose tentuose privalo būti nurodyti keli veikiantys telefono numeriai, vienas iš jų bus Užsakovo Klientų aptarnavimo centro, kitas – Rangovo atstovo, kuris privalo bendrauti ir teikti informaciją skambinantiems klientams arba įmonės atstovams.
     3. Rangovo darbuotojai privalo mandagiai ir korektiškai bendrauti su suinteresuotais asmenimis ir jiems paprašius informacijos nukreipti į Užsakovą arba Rangovo atstovą įpareigotą teikti informaciją. Informaciją, susijusią su rekonstrukcijos projektu, žiniasklaidos atstovams Rangovas gali teikti tik gavęs Užsakovo leidimą, o teikiamos informacijos turinys privalo būti iš anksto suderintas su Užsakovo Komunikacijos skyriaus atsakingais asmenimis. Rangovo atstovas privalo Užsakovą informuoti apie gyventojų, miestiečių išsakomus nusiskundimus ir pastebėjimus.
     4. Rangovo atstovas, įpareigotas teikti informaciją privalo prieš prasidedant parengiamiesiems darbams susitikti su Užsakovu ir suderinti galimus klausimus/ atsakymus bei pasitarti dėl komunikacijos.

1. **REIKALAVIMAI DOKUMENTACIJAI, REIKALINGAI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. **REIKALINGOS PAŽYMOS, AKTAI, SCHEMOS, NUOTRAUKOS, SERTIFIKATAI, SPECIFIKACIJOS, DEKLARACIJOS, ŽURNALAI**

Rangovas atlikęs vandentiekio tinklų Darbus privalo atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“ statybos užbaigimo dokumento gavimui arba pateikti užpildytą deklaraciją (pagal įgaliojimą). Taip pat Užsakovui pateikti atliktų Darbų techninę dokumentaciją:

* žemės sklypo ir inžinerinio statinio kadastro duomenų bylą su VĮ Registrų centro patikra (prieš pateikiant patikrai VĮ Registrų centrui, turi būti suderinama su Užsakovu (Užsakovo atliekamo dokumentų suderinimo trukmė – iki 10 d.d.))
* Deklaracija apie statinio (-ių), jo (jų) dalies (-ių) statybos užbaigimą / statinio (-ių), jo (jų) dalies (-ių) / patalpos (-ų) paskirties pakeitimą.
* Rangovas privalo gauti UAB „Vilniaus vandenys“ pažymą, kad tinklai yra prijungti prie centralizuotų vandentiekio ir nuotekų tinklų pagal prisijungimo sąlygas (žr. Techninio projekto, Bendrosios dalies (BD) 20-27/02-TP.BD, 38-41 psl.), projektą bei galiojančias teisės aktų nuostatas;
* technologinio vamzdyno trasos nužymėjimo aktas;
* vamzdyno montavimo schema;
* išpildomoji geodezinė nuotrauka;
* suvirinimo elektrodų sertifikatai;
* suvirinimo procedūrų specifikacija;
* vamzdžių sertifikatai;
* alkūnių sertifikatai;
* sklendžių sertifikatai;
* perėjimų sertifikatai;
* antikorozinių dažų atitikties sertifikatai;
* betoninių žiedų atitikties deklaracija;
* cementinio skiedinio atitikties deklaracija;
* liuko kokybės sertifikatas;
* patikrinimo peršvietimu suvirinimo siūlių schema;
* Darbo projektas su statybos vadovo žymomis „Taip pastatyta“;
* statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų civilės atsakomybės privalomojo draudimo dokumentus;
* garantinio laikotarpio sutartinių įsipareigojimų laidavimo draudimą patvirtinantys dokumentai.

Visa išpildomoji dokumentacija Užsakovui turi būti pateikta el. formoje (tekstiniai dokumentai *\*.doc*, *\*.pdf* , brėžiniai *\*.pdf*, *\*.dwg* formatais).

1. **PRIEDAI**

Priedas Nr. 1 Techninis projektas.

Priedas Nr. 2 Medžiagų ir gamintojų, atitinkančių UAB „Vilniaus vandenys“ techninius reikalavimus, sąrašas.